Arriba a Fira Mercat Gandia una de les mostres més tècniques i pràctiques: Reformes
11 octubre 2021

## Arriba a Fira Mercat Gandia una de les mostres més tècniques i pràctiques: Reformes11 octubre 2021Última actualització: 11 octubre 2021

![](../gestion/img/0d7052a4702cf903e0145a4e5c6a3b9e86f8656cd0c8afca4aa189bfccc5e8ce.jpg)  
  

El **regidor de Polítiques Econòmiques i Comerç, Ferran Martínez**, acompanyat de dos representants dels expositors: **Mar****í****a Frasquet i Adrián Camarena, de** **C****iagan** **Grupo Gamma** **i Camarena Interiors**, respectivament, han donat a conèixer els principals detalls de la 18ena mostra de Fira Mercat Gandia, la segona d’aquesta tercera edició. La Fira Reformes, que tindrà lloc el 14, 15 i 16 d’octubre al Mercat Municipal del Prado (Espai Fira Mercat).

_«Per les seues característiques resulta molt nova i complicada de gestionar, per l’oferta variada en un mateix esdeveniment, però també pel muntatge... Serà una fira tècnica, però molt pràctica per a tot el qui estiga interessat en reformar, decorar, el seu pis o local»_, ha destacat Martínez. Així, al voltant de 13 expositors assessoraran i mostraran les últimes tendències en il·luminació; pintura; ceràmica i banys; seguretat; tancaments; parquet; domòtica; eficiència energètica; cuines; interiorisme, arquitectura i molt més...

L’horari serà: Dijous, de 19.00 a 20.00 h; divendres i dissabte, de 10.30 a 14.00 h i de 17.00 a 20.30 h.  
De forma paral·lela s’hi han programat divendres i dissabte a la vesprada activitats complementàries de caràcter divulgatiu i d’assessorament, tal i com ha explicat Camarena:

*   18:00h - 18:30h [Camarena Interiors](https://www.facebook.com/camarenainteriors/?__cft__[0]=AZVOv2KHGpF7kNO-wfnHUhOdPFppABKBAjSsySH6bDo-mq1n50OQXYdu9CWabjX1f-U1DxcLSou-Unmo4ArY5Skk14Ly5vxGXGPPZ9ikCiYYO4lzW9ncRAWaZpdfYH_oEcoCsyEVpYKkAPxCEK7MxW2d&__tn__=kK-R) : “Com fer la reforma de la teua casa i no morir en l'intent”.
    
*   18:30h - 19:00h Decoparket Gandia : “Sostenibilitat i medi ambient en els vernissos i olis per als parquets i tarimes de fusta”.
    
*   19:00h - 19:30h [I-Resol](https://www.facebook.com/i.Resol.Official/?__cft__[0]=AZVOv2KHGpF7kNO-wfnHUhOdPFppABKBAjSsySH6bDo-mq1n50OQXYdu9CWabjX1f-U1DxcLSou-Unmo4ArY5Skk14Ly5vxGXGPPZ9ikCiYYO4lzW9ncRAWaZpdfYH_oEcoCsyEVpYKkAPxCEK7MxW2d&__tn__=kK-R) : “RD 244/2019, Factura Elèctrica i Estalvi amb Fotovoltaica”.
    
*   19:00h - 20:00h [Marmoles Bolinches](https://www.facebook.com/Mbolinches/?__cft__[0]=AZVOv2KHGpF7kNO-wfnHUhOdPFppABKBAjSsySH6bDo-mq1n50OQXYdu9CWabjX1f-U1DxcLSou-Unmo4ArY5Skk14Ly5vxGXGPPZ9ikCiYYO4lzW9ncRAWaZpdfYH_oEcoCsyEVpYKkAPxCEK7MxW2d&__tn__=kK-R) amb la demostració dels seus productes.
    

.

_«És una bona oportunitat per als expositors de donar-nos a conèixer i assessorar a tot el que tinga un projecte pendent, tant d’interiorisme, com d’exterior. Però també per a nosaltres és una ocasió per a actualitzar-nos amb les últimes tendències per a mostrar-les als possibles clients»,_ ha expressat Frasquet.